
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση δύο Κοινοτικών Νομικών Προσώπων στην 
Κοινότητα Πεύκων του Νομού Θεσσαλονίκης με 
την επωνυμία 1) «Ενιαία Σχολική Επιτροπή Δημο¬ 
τικού Σχολείου και Νηπιαγωγείου Πεύκων» και 2) 
«Σχολική Επιτροπή Ειδικού Δημοτικού Σχολείου 


Ψυχολογικού Κέντρου Βορείου Ελλάδος» . 1 

Χαρακτηρισμός ρεμμάτων ως αποδεκτών επεξερ¬ 
γασμένων αστικών λυμμάτων οικισμών παλιννο- 

στούντων στο Ν. Κοζάνης . 2 

Τροποποίηση του Ο.Ε.Υ. του Δημοτικού Ωδείου Λά¬ 
ρισας (ΔΩΛ) .. 3 

Σύσταση ίδιου Νομικού Προσώπου με το όνομα, 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΣΗ- 
ΤΕΙΑΣ», στο Δήμο Σητείας του Νομού Λασι- 

θίου . 4 

Ψήφιση ΟΕΥ Κοινότητας Μεσελέρων Ν. Λασιθίου 5 

Μεταβίβαση διαθεσίμων οικοπέδων στο Ν. Πιε¬ 
ρίας . 6° 

Σύσταση Δημοτικής Πολιτιστικής Επιχείρησης Χα¬ 
νιών ....— 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΕΣ. 9625 (1) 


Σύσταση δύο Κοινοτικών Νομικών Προσώπων στην 
Κοινότητα Πεύκων του Νομού Θεσσαλονίκης με την 
επωνυμία 1) «Ενιαία Σχολική Επιτροπή Δημοτικού 
Σχολείου και Νηπιαγωγείου Πεύκων» και 2) «Σχολική 
Επιτροπή Ειδικού Δημοτικού Σχολείου Ψυχολογικού 
Κέντρου Βορείου Ελλάδος». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

ο 

Έχοντας υπόψη: 

1. Τις διατάξεις του άρθρου 187 του Π.Δ/τος 323/ 
1989 «περί κωδικοποιήσεως σε ενιαίο κείμενο Νόμου, 
με τίτλο «Δημοτικός και Κοινοτικός Κώδικας», των 
ισχυουσών διατάξεων του Δημοτικού και Κοινοτικού 


Κώδικα», όπως τροποποιήθηκαν και συμπληρώθη¬ 
καν. 

2. Τις διατάξεις του Π.Δ/τος 331/83 (ΦΕΚ 119/ 
8.9.93, τ.Α’). 

3. Τις διατάξεις του άρθρου 5 του Ν. 1894/90 (ΦΕΚ 
110/27.8.90, τ.Α). 

4. Την αριθμ. 64748/5.2:1991 εγκύκλιο του Υπουρ¬ 
γείου Εσωτερικών. 

5. Την αριθμ. 4/1993 απόφαση του Κοινοτικού Συμ¬ 
βουλίου Πεύκων, αποφασίζουμε: 

1. Συστήνουμε ίδια Νομικά Πρόσωπα στην κοινότητα 

Πεύκων του Νομού Θεσσαλονίκης με την επωνυμία 1) 
«Ενιαία Σχολική Επιτροπή Δημοτικού Σχολείου και Νη¬ 
πιαγωγείου Πεύκων» και 2) «Σχολική Επιτροπή Ειδικού 
Δημοτικού Σχολείου Ψυχολογικού Κέντρου Βορείου 
Ελλάδος». *·“* * 

2. Σκοπός των Νομικών Προσώπων είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, 
φωτισμού, ύδρευσης, τηλεφώνου, αποχέτευσης, αγο¬ 
ράς αναλώσιμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις 
Πρωτοβάθμιας και Δευτεροβάθμιας Εκπαίδευσης, για 
τον εφοδιασμό, από τον Οργανισμό Σχολικών Κτιρίων, 
των σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη 
εκμετάλλευση των σχολικών κυλικείων και 

στ) Η λήψη κάθε άλλου μέτρου που κρίνεται ανα¬ 
γκαίο για τη στήριξη της διοικητικής λειτουργίας των 
σχολικών μονάδων. 

3. Κάθε Νομικό Πρόσωπο διοικείται ως ακολού¬ 
θως: 

Α) Η Ενιαία Σχολική Επιτροπή Δημοτικού Σχολείου 
και Νηπιαγωγείου από πενταμελές Διοικητικό Συμβού¬ 
λιο αποτελούμενο από: 

α) Τον εκάστοτε Πρόεδρο της κοινότητας, ως Πρόε- 

δρο ή ένα Κοινοτικό Σύμβουλο που ορίζεται απ’ αυτόν 
ως αναπληρωτή του. 

β) Τον εκάστοτε Διευθυντή του Δημοτικού Σχο¬ 
λείου. 

γ) Την εκάστοτε Διευθύντρια του Νηπιαγωγείου. 

δ) Τον εκπρόσωπο του Συλλόγου Γονέων και Κηδε¬ 
μόνων των μαθητών του Δημοτικού Σχολείου που ορί¬ 
ζεται με απόφαση αυτού του Συλλόγου. 

ε) Έναν Κοινοτικό Σύμβουλο που ορίζεται με από¬ 
φαση του Κοινοτικού Συμβουλίου. 

Β) Η Σχολική Επιτροπή Ειδικού Δημοτικού Σχολείου 
Ψυχολογικού Κέντρου Βορείου Ελλάδος από πενταμε¬ 
λές Διοικητικό Συμβούλιο αποτελούμενο από: 

α) Τον εκάστοτε Πρόεδρο της κοινότητας, ως Πρόε¬ 
δρο ή ένα Κοινοτικό Σύμβουλο που ορίζεται απ’ αυτόν 
ως αναπληρωτή του. 

β) Από το Διευθυντή του Ειδικού Δημοτικού Σχο¬ 
λείου. 

γ) Τον εκπρόσωπο του Συλλόγου Γονέων και Κηδε¬ 
μόνων των μαθητών του Ειδικού Δημοτικού Σχολείου 
που ορίζεται με απόφαση αυτού του Συλλόγου. 

δ-ε) Δύο Κοινοτικούς Συμβούλους που ορίζονται με 
απόφαση του Κοινοτικού Συμβουλίου. 

Η θητεία του πρώτου Διοικητικού Συμβουλίου λήγει 
με τη λήξη της παρούσας κοινοτικής περιόδου. Η θη¬ 
τεία των μελών του Διοικητικού Συμβουλίου ακολουθεί 
την κοινοτική περίοδο. 

Το Διοικητικό Συμβούλιο εκλέγει τον Αντιπρόεδρο 
και Γραμματέα αυτού. 

4. Πόροι του κάθε Νομικού Προσώπου είναι: 
α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών. 

ε) Πρόσοδοι από την περιουσία του. 

5. Το κάθε Νομικό Πρόσωπο εκπροσωπείται στα δι¬ 
καστήρια και σε κάθε Δημόσια Αρχή από τον Πρόεδρο 
του Διοικητικού Συμβουλίου και όταν αυτός απουσιάζει 
ή κωλύεται από τον Αντιπρόεδρο. 

Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού της Κοινότητας Πεύκων ύψους 4.500.000, η 
οποία ανεγράφη στον Κ.Α. 212.1 του προϋπολογισμού 
έτους 1993. 

Με την απόφαση μας αυτή καταργούμε την 4735/ 
5.3.1991 όμοια της Νομαρχίας Θεσσαλονίκης η οποία 
αφορούσε τη σύσταση της Σχολικής Επιτροπής Δημο¬ 


τικού Σχολείου και Νηπιαγωγείου Πεύκων και δημο- 
σιεύθηκε στο ΦΕΚ Β7218/9.4.1991. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 31 Μαρτίου 1993 

Ο Νομάρχης κ.α.α. 

Ο Διευθυντής 
Α. ΑΝΑΣΤΑΣΟΠΟΥΛΟΣ 

- 4 - 

Αριθ. ΤΥ/1307 (2) 

Χαρακτηρισμός ρεμμάτων ως αποδεκτών επεξεργα¬ 
σμένων αστικών λυμμάτων οικισμών παλιννοστού- 
ντων στο Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Το Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέ¬ 
στερα με το Ν.Δ. 532/70. 

2. Την Υγ. Δ. Ειβ/221/65 «περί διαθέσεως λυμμά¬ 
των» όπως αυτή έχει τροποποιηθεί μεταγενέστερα. 

3. Το Φ 9/7/75/47/19681 Σ. 7246 έγγραφο της Σ.Ι.- 
Κ.Ε.Α. 

4. Το από 17.3.93 πρακτικό της επιτροπής που συ- 
στήθηκε με την ΤΥ/οικ 3586/93 απόφασή μας, απο¬ 
φασίζουμε: 

Χαρακτηρίζουμε ως αποδέκτες επεξεργασμένων 
αστικών λυμμάτων των οικισμών παλλινοστούντων τα 
εξής σημεία: 

α) Για τον οικισμό στην κοινότητα Πρωτοχωρίου το 
παρακλάδι του ρέμματος Λευκοπηγής και στη συνέχεια 
το ρέμμα Λευκοπηγής. 

β) Για τους οικισμούς της Γαλάνης το σημείο απ’ 
όπου περνούν τα λύμματα του ΑΗΣ Αγίου Δημη- 
τρίου. 

Η ανωτέρα χρήση των νερών αυτών χαρακτηρίζεται 
για άρδευση. 

Η ποιότητα των επεξεργασμένων λυμμάτων καθορί¬ 
ζεται σ’ αυτήν που προβλέπουν οι ισχύουσες Υγ. Διατά¬ 
ξεις για χρήση νερών άρδευσης. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Κοζάνη, 23 Απριλίου 1993 

Ο Νομάρχης κ.α.α. 

ΜΑΝΘΟΣ ΤΖΙΑΣΤΟΥΔΗΣ 

- 4 - 

Αριθ. 8433 (3) 

Τροποποίηση του Ο.Ε.Υ. του Δημοτικού Ωδείου Λάρι¬ 
σας (ΔΩΛ). 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 26 του Ν. 1832/1989 
«Τροποποίηση και συμπλήρωση της νομοθεσίας για 

την Τοπική Αυτοδιοίκηση, την αποκέντρωση και άλλες 
διατάξεις». 

2. Τις διατάξεις των άρθρων 187 και 192 του ΔΚΚ. 

3. Την αριθ. 34989/2953/5.5.1973 απόφαση του 
Υπουργού Εσωτερικών (ΦΕΚ 585/1973) «Περί εγκρί- 
σεως του Οργανισμού Εσωτερικής Υπηρεσίας του Δη¬ 
μοτικού Ωδείου Λάρισας». 

4. Την αριθ. 50/1992 απόφαση του Διοικητικού Συμ¬ 
βουλίου του Δημοτικού Ωδείου Λάρισας (ΔΩΛ) και της 
επ’ αυτής 357/1992 απόφασης του Δημοτικού Συμ¬ 
βουλίου Λάρισας αναφορικά με την τροποποίηση του 
Ο.Ε.Υ. του ΔΩΛ. 

5. Την αριθ. 6332/1983 απόφασή μας περί παροχής 
έγκρισης υπογραφής στον Διευθυντή Εσωτερικών «Με 
Εντολή Νομάρχη», αποφασίζουμε: 

Εγκρίνουμε την αριθ. 50/1992 απόφαση του Διοικη¬ 
τικού Συμβουλίου του Δημοτικού Ωδείου Λάρισας 
(ΔΩΛ) και της επ’ αυτής 357/1992 απόφασης του Δη¬ 
μοτικού Συμβουλίου Λάρισας, με την οποία τροπο¬ 
ποιείται ο Ο.Ε.Υ. του Δημοτικού Ωδείου Λάρισας που 
είχε εγκριθεί με την 34989/2953/5.5.1973 του 
Υπουργού Εσωτερικών και στο εξής θα ισχύει ως κατω¬ 
τέρω: 

ΓΕΝΙΚΗ ΔΙΑΤΑΞΗ 
Αρθρο 1 

1. Το Δημοτικό Ωδείο Λάρισας, που έχει συσταθεί με 
την υπ’ αριθ. 94/1930 απόφαση του Δημοτικού Συμ¬ 
βουλίου του Δήμου, σύμφωνα με το άρθρο 205 του 
τότε ΔΚΚ η οποία επικυρώθηκε με το από 17.11.1930 
Ν.Δ. (ΦΕΚ 377/25.11.1930) αποτελεί Νομικό Πρό¬ 
σωπο Δημοσίου Δικαίου του Δήμου Λάρισας, παροχής 
Μουσικής Παιδείας και διέπεται τόσο από τις διατάξεις 
του άρθρου 187 του Δ.Κ.Κ. (Π.Δ. 323/1989) όσο και 
από το Β.Δ. 16/1966 καθώς και από τα άρθρα 60-287 
του Β.Δ. της 11.10.1957 περί κυρώσεως του εσωτερι¬ 
κού κανονισμού του Ωδείου Θεσσαλονίκης, σύμφωνα 
με τα άρθρα 1 και 3 του Ν. 299/1979. 

2. Το προσωπικό του Δημοτικού Ωδείου Λάρισας 
υπήχθη στις διατάξεις του Β.Δ. 406/1963 (ήδη άρθρο 
3 του Ν.1188/1981) με την υπ’ αριθ. 6268/18.2.1972 
απόφαση του Νομάρχη Λάρισας (ΦΕΚ 265/15.4.1972 
τ.Β') ύστερα από την υπ’ αριθ. 330/7.10.1971 από¬ 
φαση της Διοικούσας Επιτροπής του ΔΩΛ και έκτοτε 
διέπεται από τις διατάξεις του Κώδικα καταστάσεως 
Δημοτικών και Κοινοτικών Υπαλλήλων που ισχύουν 
κάθε φορά καθώς επίσης και από τα άρθρα 14,15,16 
και 17 του Β.Δ. 16/1966 που σύμφωνα με το άρθρο 3 
παρ. 2 του Ν. 299/1976 ισχύει για όλα τα Μουσικά 
Ιδρύματα που λειτουργούν στην Ελλάδα εκτός από το 
Κρατικό Ωδείο Θεσσαλονίκης. 

ΚΕΦΑΛΑΙΟ ΠΡΩΤΟ 
ΣΥΓΚΡΟΤΗΣΗ ΥΠΗΡΕΣΙΩΝ 
Αρθρο 2 

Το Δημοτικό Ωδείο συγκροτείται από τις εξής Υπη¬ 
ρεσίες: 


1. Από το Τμήμα Διοικητικό και Οικονομικό. 

2. Από τη Διεύθυνση Μουσικής Εκπαίδευσης. 

Αρθρο 3 

Οι διοικητικές και οικονομικές υπηρεσίες αποτελού¬ 
νται από το Τμήμα Διοίκησης και Οικονομικής Διαχείρι¬ 
σης που περιλαμβάνει: 
α. Το Γραφείο της Διοικούσας Επιτροπής, 
β. Το Γραφείο Προσωπικού, 
γ. Το Γραφείο Μητρώου Μαθητών - Σπουδαστών, 
δ. Το Γραφείο Επικοινωνίας - Πληροφόρησης και 
Δημοσίων Σχέσεων. 

ε. Το Γραφείο Λογιστηρίου και Προϋπολογισμού, 
στ. Το Γ ραφείο Ειδικού Ταμείου (άρθρα 184 παρ. 1, 
187 παρ. 4 και 211 παρ. 2 του Π.Δ. 323/1989). 

Τα παραπάνω γραφεία δεν είναι αυτοτελή με την έν¬ 
νοια του άρθρου 9 παρ. 4 του Ν. 1586/1986. 

Άρθρο 4 

Η Διεύθυνση Μουσικής Εκπαίδευσης αποτελείται 
από Σχολές και Τμήματα Σχολών ως εξής, όπως ορίζο¬ 
νται από το άρθρο 9 του Β.Δ. 16/1966. 

1. Σχολή Ανωτέρων θεωρητικών Μαθημάτων με τα 
εξής μη αυτοτελή τμήματα: 

α. Τμήμα Ωδικής 
β. Τμήμα Αρμονίας 
γ. Τμήμα Ενοργάνωσης 
δ. Τμήμα Ενορχήστρωσης 
ε. Τμήμα Αντίστιξης και Φυγής 
στ. Τμήμα Σύνθεσης 

2. Σχολή Ενόργανης Μουσικής με τα τμήματα: 
α. Πληκτών οργάνων 

β. Εγχόρδων οργάνων ' "* 

γ. Πνευστών οργάνων (ξύλινων και χάλκινων) 

δ. Κρουστών οργάνων 

3. Σχολή φωνητικής Μουσικής και Μελοδραματικής 
Τέχνης με τμήματα: 

α. Μονωδίας 
β. Μελοδραματικής 

4. Σχολή Βυζαντινής Μουσικής 

5. Σχολή Ελληνικής Παραδοσιακής Μουσικής 

6. Σχολή Διεύθυνσης Χορωδίας 

7. Σχολή Διεύθυνσης Συμφωνικής Ορχήστρας 

8. Προωδιακή Σχολή. 

ΚΕΦΑΛΑΙΟ ΔΕΥΤΕΡΟ 
ΔΙΑΡΘΡΩΣΗ ΘΕΣΕΩΝ 

Το προσωπικό του Δημοτικού Ωδείου διακρίνεται σε 
Διοικητικό και Εκπαιδευτικό. Οι θέσεις του κατατάσσο¬ 
νται σε κατηγορίες, κλάδους και βαθμούς σύμφωνα με 
τα άρθρα 1-4 του Ν. 1586/1984. 

Άρθρο 5 

I. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
1. Κατηγορία ΠΕ 
Κλάδος ΠΕΙ Διοικητικού 

Μία (1) θέση ΠΕΙ Κλάδου Διοικητικού με βαθμούς 
Γ', Β', Α' με τυπικό προσόν απ’ αυτά που αναφέρονται 
στο άρθρο 2 του Π.Δ. 37α/1987. 

2. Κατηγορία ΔΕ 
Κλάδος ΔΕΙ Διοικητικού 

Έξι (6) θέσεις ΔΕΙ Κλάδου Διοικητικού με βαθμούς 
Γ', Β', Α' με απολυτήριο εξαταξίου Γυμνασίου ή Λυ¬ 
κείου ή ισότιμου προς αυτά Σχολείου (άρθρο 17 παρ. 
13 του Ν. 1586/1984). 

3. Κατηγορία ΥΕ 

Κλάδος ΥΕ1 Κλητήρων, θυρωρών, Γενικών καθηκό¬ 
ντων. 

Δύο (2) θέσεις ΥΕ1 Κλάδου με βαθμούς Δ', Γ' τουλά¬ 
χιστον με απολυτήριο τριταξίου Γυμνασίου (άρθρο 17 
παρ. 12 του Ν. 1586/1984). 

4. Κλάδος ΥΕ16 

Προσωπικό καθαριότητας (άρθρο 16 Π.Δ. 22/1990 
ΦΕΚ 7/1990) 

Τρεις (3) θέσεις καθαριστριών με βαθμούς Δ' έως Γ' 
με τυπικό προσόν διορισμού απολυτήριο τριταξίου Γυ¬ 
μνασίου ή Δημοτικού Σχολείου. 

Ως Προϊστάμενος του Διοικητικού και Οικονομικού 
Τμήματος επιλέγεται υπάλληλος Α' βαθμού και αν δεν 
υπάρχει υπάλληλος με το βαθμό αυτό, επιλέγεται 
υπάλληλος με Β' βαθμό προσωρινά έως ότου καταστεί 
δυνατή η επιλογή υπαλλήλου Α'βαθμού. 

.Αρθρο 6 

Σύμφωνα με το άρθρο 14 του Π.Δ. 16/1966 το διδα¬ 
κτικό προσωπικό του Δημοτικού Ωδείου αποτελείται 
από το Διευθυντή, τους Καθηγητές και τους δασκά¬ 
λους. Τα προϊόντα του Διευθυντή και του λοιπού διδα¬ 
κτικού προσωπικού καθορίζονται από τις διατάξεις των 
άρθρων 15 και 16 του ως άνω Β.Δ. 

Άρθρο 7 

ΘΕΣΕΙΣ ΔΙΔΑΚΤΙΚΟΥ ΠΡΟΣΩΠΙΚΟΥ 

1. Κατηγορία Π Ε 
Κλάδος ΠΕ10 Καθηγητών 

α) Μία (1) θέση Διευθυντή με βαθμού Γ', Β', Α' και με 
τα τυπικά προσόντα που ορίζονται στο άρθρο 15 παρ. 
Ια του Β.Δ. 16/1966. 

β) Δέκα τέσσερις (14) θέσεις καθηγητών με βαθμούς 
Γ', Β', Α' και με τα τυπικά προσόντα που ορίζονται στο 
άρθρο 16 παρ. 1 α του ως άνω Β.Δ. 

2. Κατηγορία ΤΕ 
Κλάδος ΤΕ14 Διδασκάλων 

Οκτώ (8) θέσεις διδασκάλων με βαθμούς Γ’, Β', Α' 
και με τα τυπικά προσόντα που ορίζονται στο άρθρο 16 
παρ. 1 β του ως άνω Β.Δ. 

ΚΕΦΑΛΑΙΟ ΤΡΙΤΟ 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΩΝ 
ΔΙΟΙΚΗΤΙΚΩΝ ΥΠΗΡΕΣΙΩΝ ΤΟΥ ΔΩΛ 

Άρθρο 8 

Το Τμήμα Διοικήσεως και Οικονομικής Διαχειρίσεως 


ασκεί δια των επί μέρους Γ ραφείων του, τις παρακάτω 
αρμοδιότητες: 

1. Γ ραφείο Διοικούσας Επιτροπής 
α) Επιμελείται για τη συγκέντρωση των θεμάτων που 
πρέπει να συζητηθούν από τη Διοικούσα Επιτροπή και 
σε συνεννόηση με τον Πρόεδρο ή Γραμματέα της Διοι- 
κούσας Επιτροπής καταρτίζει την ημερήσια διάταξη 
την οποία κοινοποιεί στα μέλη της Διοικούσας Επιτρο¬ 
πής για συνεδρίασή της. 

β) Τηρεί τα Πρακτικά των συνεδριάσεων τα οποία κα¬ 
ταχωρεί σε ειδικό βιβλίο, καταρτίζει τις λαμβανόμενες 
αποφάσεις και μεριμνά για την επικύρωσή τους. 

Για τις παραπάνω ενέργειες εφαρμόζει τις διατάξεις 
του δημοτικού και κοινοτικού κώδικα που ισχύουν για 
τους Δήμους, οι οποίες εφαρμόζονται αναλογικά, όπως 
ορίζεται στις διατάξεις των άρθρων 171 και 173 παρ. 1 
και 3 του Π.Δ. 76/1985 στις οποίες παραπέμπει η παρ. 
4 του άρθρου 175 αυτού. 

γ) Παραλαμβάνει τα εισερχόμενα έγγραφα, αιτήσεις 
κ.λπ. τα οποία καταχωρεί στο βιβλίο Πρωτοκόλλου και 
αφού τα θέσει υπόψη του Προέδρου τα κατανέμει στα 
Γ ραφεία κατά λόγο αρμοδιότητας αυτών. 

δ) Διεξάγει την αλληλογραφία και τηρεί το αρχείο των 
διαταγών εγγράφων καθώς και των αποφάσεων της 
Διοικούσας Επιτροπής τη σφραγίδα του Ωδείου και το 
Αρχείο των τευχών της Εφημερίδα της Κυβερνή- 
σεως. 

ε) Ενημερώνει τον Πρόεδρο για τα θέματα που αφο¬ 
ρούν στη διοικητική λειτουργία του Ωδείου και μεριμνά 
για την εφαρμογή των εντολών και υποδείξεων αυτού. 

στ) Καταρτίζει τις διακηρύξεις για την προμήθεια ει¬ 
δών και διενεργεί τους διαγωνισμούς που πραγματο¬ 
ποιούνται με απόφαση της Διοικούσας Επιτροπής ή του 
Προέδρου. 

2. Γ ραφείο Προσωπικού 

α) Τηρεί τους ατομικούς φακέλλους όλου του προ¬ 
σωπικού του Ωδείου σύμφωνα με τις διατάξεις του Κώ¬ 
δικα Δημοτικών και Κοινοτικών Υπαλλήλων που ισχύ¬ 
ουν κάθε φορά. 

β) Επιμελείται για τη σύνταξη των εκθέσεων υπηρε¬ 
σιακής ικανότητας, για την κατάρτιση πινάκων καθώς 
επίσης παρακολουθεί τα θέματα της υπηρεσιακής κα¬ 
τάστασης των υπαλλήλων του Ωδείου. 

γ) Εκδίδει τις αποφάσεις του Προέδρου που ρυθμί¬ 
ζουν θέματα προαγωγών μισθολογικής εξέλιξης, κανο¬ 
νικών ή αναρρωτικών αδειών όλου του προσωπικού. 

δ) Μεριμνά για την εφαρμογή των διατάξεων της Νο¬ 
μοθεσίας των δημοτικών και κοινοτικών υπαλλήλων κα¬ 
θώς και της συνταξιοδοτικής νομοθεσίας, παρακολου¬ 
θεί τις τροποποιήσεις αυτής καθώς και τις αποφάσεις 
και εγκυκλίους των αρμοδίων Υπουργείων και Αρχών 
που ρυθμίζουν θέμα τα σχετικά με τα παραπάνω αντι¬ 
κείμενα. 

ε) Εκδίδει πιστοποιητικά της Υπηρεσιακής κατάστα¬ 
σης των συνταξιοδοτουμένων υπαλλήλων και προωθεί 
τα σχετικά δικαιολογητικά στο Γ ενικό Λογιστήριο του 
Κράτους για τον κανονισμό της συντάξεως καθώς και 

του σχετικού βοηθήματος από το ΤΑΔΚΥ. 

στ) Καταρτίζει τις συμβάσεις για το προσωπικό που 
προσλαμβάνεται με σχέση εργασίας ιδιωτικού δικαίου 
και παρακολουθεί τη σχετική νομοθεσία που διέπει την 
κατηγορία αυτή του προσωπικού. 

3. Γραφείο Μητρώου - Μαθητών - Σπουδαστών 

α) Τηρεί το Μητρώο Μαθητών (μαθητολόγιο) στο 
οποίο καταχωρούνται τα στοιχεία των μαθητών, τη 
σχολή που παρακολουθεί ο καθένας απ’ αυτούς, τη 
χρονολογία εγγραφής του, την επίδοση, τις παρατηρή¬ 
σεις των καθηγητών ή των δασκάλων, την κανονική 
φοίτηση και κάθε άλλο στοιχείο που ήθελε κριθεί από 
το διευθυντή εκπαίδευσης. 

β) Τηρεί επίσης τα ατομικά βιβλιάρια σπουδών κάθε 
μαθητή, στα οποία περιλαμβάνονται αναλυτικά οι βαθ¬ 
μοί στα γενικά και ειδικά μαθήματα, οι απουσίες που 
σημειώνει και οι κρίσεις του καθηγητή ή του δασκάλου. 

γ) Γνωστοποιεί τα προγράμματα μαθημάτων των 
σχολών, τις διάφορες αποφάσεις της διοίκησης και 
ανακοινώσεις του διευθυντή ή του διδακτικού προσω¬ 
πικού που ρυθμίζουν .θέματα φοίτησης των μαθητών 
και διδασκομένων μαθημάτων και παρέχει διάφορες 
πληροφορίες και διευκρινίσεις στους ενδιαφερομέ¬ 
νους. 

δ) Ενημερώνει το Σύλλογο Γονέων των μαθητών σε 
θέματα που αφορούν τη φοίτηση, τα μαθήματα και σε 
άλλα γενικά ή ειδικότερα αντικείμενα. 

ε) Το Γ ραφείο αυτό; αποτελεί το συνδετικό κρίκο των 
σχολών του Ωδείου με τους μαθητές και τους γονείς ή 
κηδεμόνες τους, σε θέματα που αφορούν στη φοί¬ 
τηση, παρακολούθηση, στην πρόοδο και σε άλλα γενι¬ 
κότερα ή επί μέρους θέματα της παρεχομένης μουσι¬ 
κής εκπαίδευσης. 

4. Γ ραφείο Επικοινωνίας Πληροφόρησης και Δημο¬ 
σίων Σχέσεων 

α) Επιμελείται για την οργάνωση των μουσικών καλλι¬ 
τεχνικών κ.λπ. εκδηλώσεων που προγραμματίζει η 
Διοίκηση του Ωδείου, προβαίνει σε σχετικές ανακοινώ¬ 
σεις για τη γνωστοποίησή τους και παρέχει τις απαραί¬ 
τητες πληροφορίες. 

β) Ενημερώνει τους πολίτες σε θέματα σχετικά με τις 
σχολές και τους υποδεικνύει να επικοινωνούν με το αρ¬ 
μόδιο γραφείο ή τμήμα σχολής για ειδικότερη πληρο¬ 
φόρηση. 

γ) Παρακολουθεί τη βιβλιοθήκη του Ωδείου και μερι¬ 
μνά για την καταχώρηση των βιβλίων, συγγραμμάτων, 
περιοδικών κ.λπ. σε ειδικό βιβλίο. 

δ) Παρακολουθεί τα δημοσιεύματα του τύπου που 
αναφέρονται σε θέματα του Ωδείου, ενημερώσει τον 
Πρόεδρο ή το Γραμματέα και μεριμνά για τη δημο¬ 
σίευση απαντήσεων ή ανακοινώσεων της διοίκησης. 

ε) Με απόφαση ή εντολή του προέδρου, ύστερα από 
εισήγηση του Προϊσταμένου τμήματος, μπορεί να ανα¬ 
τίθενται εργασίες και άλλων Γραφείων του τμήμα¬ 
τος. 

5. Γ ραφείο Λογιστηρίου και Προϋπολογισμού 
Στην αρμοδιότητα του Γ ραφείου αυτού ανάγεται: 


α) Η εκτέλεση κάθε εργασίας που αφορά την κατάρ¬ 
τιση του σχεδίου του προϋπολογισμού εσόδων και εξό¬ 
δων του ΔΩΛ και των εκθέσεων που συνοδεύουν αυτόν 
σύμφωνα με τις διατάξεις των άρθρων 184 έως 191 του 
Δημοτικού και Κοινοτικού Κώδικα. 

β) Παρακολουθεί την πορεία των πιστώσεων των 
εσόδων και εξόδων και μεριμνά για την έγκαιρη ενί¬ 
σχυση εκείνων που κρίνονται ανεπαρκείς κατά την 
εκτέλεση του προϋπολογισμού, εισηγούμενος την τρο¬ 
ποποίηση αυτού σύμφωνα με τα άρθρα 6 έως και 8 του 
από 15.6.1959 Β.Δ. «Περί οικονομικής διοικήσεως και 
λογιστικού των δήμων και κοινοτήτων». 

γ) Ενεργεί την πράξη εκκαθάρισης των δαπανών με 
την οποία αναγνωρίζεται η οφειλή του ΔΩΛ ως νόμιμη 
καθώς επίσης και την εκκαθάριση των αποδοχών του 
προσωπικού και στη συνέχεια εκδίδει τα χρηματικά 
εντάλματα εφαρμόζοντας τις διατάξεις των άρθρων 11 
έως και 28 του ως άνω Διατάγματος. 

δ) Καταρτίζει τις συμβάσεις των προμηθειών, έργων, 
δανείων κ.λπ. 

ε) Τηρεί τα βιβλία: 1) Αναλαμβανομένων υποχρεώ¬ 
σεων, 2) Ημερολογίου και 3) Καθολικού που προβλέ- 
πονται από τα άρθρα 17, 29 και 30 του άνω Διατάγμα¬ 
τος καθώς και διάφορα βοηθητικά πού θα κριθούν απα¬ 
ραίτητα (επίπλων, οργάνων, μηχανημάτων κ.λπ.). 

Γ ενικά ασκεί τις αρμοδιότητες που αναφέρονται στο 
άρθρο 83 του παραπάνω διατάγματος. 

6. Γραφείο ειδικού ταμείου > 

Το Γραφείο αυτό ασκεί την Ταμιακή υπηρεσία του 
ΔΩΛ σύμφωνα με τις διατάξεις των άρθρων 45 και επό¬ 
μενα του από 15.6.1959 Β.Δ. 

Ειδικότερα: 

α) Μεριμνά για την είσπραξη των τελών και δικαιωμά¬ 
των του Ωδείου με την έκδοση των διπλότυπων απο¬ 
δείξεων εισπράξεως, εφαρμόζοντας τις διατάξεις των 
άρθρων 54 έως και 55 του ως άνω Διατάγματος. 

β) Ενεργεί την πληρωμή των χρηματικών ενταλμάτων 
που εκδίδει το λογιστικό γραφείο αφού πρώτα ελέγξει 
αυτά συμμορφούμενος προς τις διατάξεις των άρθρων 
60 έως και 62 του ως άνω Διατάγματος. 

γ) Τηρεί τα βιβλία που προβλέπει το άρθρο 63 καθώς 
και το μισθολόγιο μητρώο των υπαλλήλων του ΔΩΛ. 

δ) Διεξάγει κάθε προπαρασκευαστική εργασία σχε¬ 
τική με την επιβολή, τροποποίηση ή αύξηση των τελών 
και τα ποσά που οφείλονται. 

ε) Μέχρι τέλους Απριλίου κάθε χρόνου υποβάλλει 
στον Πρόεδρο τους λογαριασμούς του οικονομικού 
έτους που έληξε οι οποίοι αποτελούνται από τον απο¬ 
λογιστικό πίνακα εσόδων - εξόδων σύμφωνα με τις δια¬ 
τάξεις των άρθρων 40 έως και 44 του από 15.6.1959 
Διατάγματος. 

στ) Έχει τις υποχρεώσεις και τις ευθύνες των ταμια¬ 
κών υπολόγων όπως αυτές προσδιορίζονται στα άρθρα 
37, 51 παρ. 2 και 3 και του ως άνω Διατάγματος. 

Γ ενικά τα γραφεία Λογιστηρίου και Ταμείου είναι τα 

αρμόδια υπηρεσιακά όργανα τα οποία ενεργούν όλη 
την οικονομική διαχείριση και υπηρεσία του Δημοτικού 
Ωδείου. 


ΚΕΦΑΛΑΙΟ ΤΕΤΑΡΤΟ 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΤΗΣ Δ/ΝΣΗΣ 
ΜΟΥΣΙΚΗΣ ΕΚΠΑΙΔΕΥΣΗΣ 

Αρθρο 9 

1. Διευθυντού 

Ο Διευθυντής μεριμνά την εποπτεία επί όλων των 
σχολών. 

Ειδικότερα: 

α) Μεριμνά για την εύρυθμη λειτουργία όλων των 
σχολών και των τμημάτων αυτών και παρακολουθεί την 
κανονική διδασκαλία των μαθημάτων και οργάνων σύμ¬ 
φωνα με τον Σχολικό κανονισμό. 

β) Καταρτίζει τα προγράμματα των μαθημάτων με τη 
συνεργασία των καθηγητών και διδασκάλων και παρα¬ 
κολουθεί την εφαρμογή του. 

γ) Παρακολουθεί το βαθμό επίδοσης του διδακτικού 
προσωπικού το οποίο υποβοηθεί για την περαιτέρω 
βελτίωσή του και συντάσσει τις εκθέσεις της Υπηρε¬ 
σιακής ικανότητας αυτών. 

δ) Συγκαλεί το Σύλλογο των καθηγητών κάθε μήνα 
όπου συζητούν θέματα σχετικά με τη βελτίωση της λει¬ 
τουργίας των σχολών με την επίδοση των μαθητών, 
επισημαίνοντας διάφορα προβλήματα, αδυναμίες, 
κ.λπ. αποφασίζεται η λήψη μέτρων προς αντιμετώπισή 
τους και προτείνονται λύσεις στη διοίκηση. Οι αποφά¬ 
σεις του συλλόγου καταγράφονται σε ειδικά βιβλίο που 
είναι θεωρημένο από τον Πρόεδρο ή Γραμματέα του 
Ωδείου. * 

ε) Στο τέλος του Σχολικού έτους συντάσσει έκθεση 
προς τη Διοίκηση του Ωδείου σχετικά με την πορεία 
της λειτουργίας των σχολών, επισημαίνει τις τυχόν 
αδυναμίες που εμφανίσθηκαν και προτείνει στη Διοί¬ 
κηση του ΔΩΛ τη λήψη των αναγκαίων μέτρων που θα 
συντελέσουν την εξάλειψη ή στην περαιτέρω βελτίωση 
και άνοδο του επιπέδου των σχολών και της στάθμης 
του Δημοτικού Ωδείου. / 

2. Διδακτικού προσωπικού. 

α) Οι καθηγητές και διδάσκαλοι των σχολών και των 
τμημάτων αυτών, υποχρεούνται να εφαρμόζουν το 
πρόγραμμα διδασκαλίας και να διδάσκουν τα μαθήματα 
που προβλέπει ο σχολικός κανονισμός του ΔΩΛ σε 
συνδυασμό με τις διατάξεις των άρθρων 60 έως και 
287 του Διατάγματος της 11 Νοεμβρίου 1957 (ΦΕΚ 
229/1957 τ. Β') περί κυρώσεως του Εσωτερικού Κανο¬ 
νισμού του Κρατικού Ωδείου Θεσσαλονίκης, που 
εφαρμόζονται σύμφωνα με το άρθρο 1 του Ν. 299/ 
1976. 

β) Μεριμνά για την διαρκή άνοδο του επιπέδου των 
Σχολών και την ποιοτική βελτίωση της διδασκαλίας των 
μαθημάτων. Η επιτυχής επίδοση του προσωπικού αυ¬ 
τού διαπιστώνεται και από τον αριθμό των πτυχίων που 
χορηγεί σε μαθητές η κάθε σχολή. 


γ) Υποχρεούται σε παροχή εργασίας σύμφωνα με τον 
κανονισμό και τις ειδικές αποφάσεις της Διοικούσας 
Επιτροπής ή του Προέδρου με εισήγηση του Διευθυ¬ 
ντή. 

δ) Μεριμνά τη συντήρηση των οργάνων και εισηγού- 
νται την επισκευή ή αντικατάσταση των φθαρμένων ή 
ακατάλληλων. 

ε) Επιμελούνται για την πραγματοποίηση των επιδεί¬ 
ξεων των μαθητών που προβλέπονται από τον Σχολικό 
Κανονισμό ή από αποφάσεις της Διοικούσας Επιτρο¬ 
πής. 

στ) Συμμετέχουν σε μουσικές εκδηλώσεις, σεμινάρια 
κλπ. που οργανώνει το ΔΩΛ με απόφαση της Διοικού- 
σας Επιτροπής εμφανίζοντας στο κοινό την ποιότητα 
και την μουσική της κατάρτιση. 

ζ) Για κάθε θέμα που αφορά στη λειτουργία των σχο¬ 
λών ή στην υπηρεσιακή τους κατάσταση, απευθύνονται 
στον Διευθυντή. 

ΚΕΦΑΛΑΙΟ ΠΕΜΠΤΟ 
ΣΥΛΛΟΓΟΣ ΚΑΘΗΓΗΤΩΝ - ΔΙΔΑΣΚΑΛΩΝ 
Αρθρο 10 

Το σύνολο του διδακτικού προσωπικού του ΔΩΛ 
αποτελεί το σύλλογο των καθηγητών και των διδασκά¬ 
λων ο οποίος συνέρχεται κάθε μήνα με πρωτοβουλία 
του Δ/ντή Μουσικής Εκπαίδευσης και επιλαμβάνεται 
των παρακάτω θεμάτων που άπτονται της λειτουργίας 
των επί μέρους σχολών. 

α) Καταρτίζει τα προγράμματα των επί μέρους σχο¬ 
λών και προβαίνει στην τροποποίηση ή τη συμπλήρωσή 
τους, όταν παρίσταται ανάγκη. 

β) Εξετάζει τα διάφορα προβλήματα που τυχόν ανα¬ 
κύπτουν από μέρους των μαθητών ή των διδασκόντων 
και αποφασίζει για την επίλυσή τους κατά τον πλέον 
ενδεδειγμένο και εποικοδομητικό τρόπο. 

γ) Μελετά τρόπους που συντελούν στην καλύτερη 
λειτουργία και ποιοτική βελτίωση των σχολών καθώς 
και στην ανύψωση του Δημοτικού Ωδείου σαν υπεύθυ¬ 
νου Μουσικού φορέα της πόλης και εισηγείται στην 
Διοίκηση την λήψη των αναγκαίων αποφάσεων. 

δ) Εισηγείται στην Διοικούσα Επιτροπή την διοργά¬ 
νωση σεμιναρίων, ομιλιών, ημερίδών και άλλων εκδη¬ 
λώσεων από τους καθηγητές και δασκάλους του ΔΩΛ 
με συμμετοχή και ειδικών από διάφορα αναγνωρισμένα 
Ωδεία, Ελληνικά ή άλλων χωρών, για τις οποίες θα απο¬ 
φασίζει τελικά η Διοικούσα Επιτροπή. 

Οι αποφάσεις του Συλλόγου καταγράφονται σε ει¬ 
δικό βιβλίο που είναι θεωρημένο από τον Πρόεδρο ή 
τον Γραμματέα του ΔΩΛ. 

Κάλυψη δαπάνης. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δημοτικού 
Ωδείου Λάρισας (ΔΩΛ) ύψους 38.000.000 δραχμών 
περίπου για το τρέχον οικονομικό έτος και 40.000.000 
δραχμές περίπου για καθένα από τα επόμενα οικονο¬ 
μικά έτη. 

Για την ανωτέρω δαπάνη έχει εγγράφει πίστωση 
στον προϋπολογισμό του ΔΩΛ ύψους 38.000.000 
δραχμών με στοιχεία ΚΑ 05.111.1 και ΚΑ 05.122.2. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Λάρισα, 23 Απριλίου 1993 
Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 2757 (4) 

Σύσταση ίδιου νομικού προσώπου με το όνομα, 

«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΣΗΤΕΙΑΣ», 

στο Δήμο Σητείας του Νομού Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 187 του Δημοτικού και 
Κοινοτικού Κώδικα (Π.Δ. 323/89). 

2. Την αριθμ. 336/1992 απόφαση του Δημοτικού 
Συμβουλίου Σητείας, αναφορικά με τη σύσταση Δημο¬ 
τικού Νομικού Προσώπου με το όνομα «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΣΗΤΕΙΑΣ», αποφασίζουμε: 

Συστήνουμε ίδιο Νομικό Πρόσωπο με το όνομα 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΣΗΤΕΙΑΣ» στο 
Δήμο Σητείας του Νομού Λασιθίου. 

2. Σκοπός του Νομικού Προσώπου είναι: 

α) Η δημιουργία και λειτουργία αθλητικών κέντρων 
και γυμναστηρίων, χώρων αθλοπαιδιών και γυμναστι¬ 
κής, ώστε να καλύπτονται οι αυξημένες ανάγκες για 
άθληση των δημοτών ιδιαίτερα δε των νέων. 

β) Η ανάπτυξη μαζικού αθλητισμού, για να καλυ¬ 
φθούν οι ανάγκες κατά ηλικία, ενδιαφέροντα κ.λπ. Η 
καλλιέργεια των σωματικών και πνευματικών ικανοτή¬ 
των, η καλλιέργεια φίλαθλου συναγωνιστικού πνεύμα¬ 
τος, μακριά από φανατισμούς, ανταγωνισμούς και κερ¬ 
δοσκοπικούς στόχους, η κοινωνικοποίηση των δημο¬ 
τών. 

3. Το Νομικό Πρόσωπο διοικείται από επταμελές 
Διοικητικό Συμβούλιο που αποτελείται από τους: 

α) Δήμαρχο ή Αντιδήμαρχο ή Δημοτικό Σύμβουλο που 
ορίζει ο δήμαρχος ως Πρόεδρο. 

β) Τρεις Δημοτικούς Συμβούλους οριζόμενους από 
το Δημοτικό Συμβούλιο. 

γ) Έναν αιρετό εκπρόσωπο των εργαζομένων στο 
Νομικό Πρόσωπο. 

δ) Δύο δημότες ανάμεσα σε πρόσωπα που ασχολού¬ 
νται με τον αθλητισμό οριζόμενοι από το Δημοτικό Συμ¬ 
βούλιο. 

Από το Δημοτικό Συμβούλιο ορίζονται τρεις αναπλη¬ 
ρωματικοί Δημοτικοί Σύμβουλοι και δύο αναπληρωματι¬ 
κοί δημότες. 

Η θητεία των μελών του Διοικητικού Συμβουλίου του 
Αθλητικού Οργανισμού ακολουθεί τη Δημοτική πε¬ 
ρίοδο. 


Το Διοικητικό Συμβούλιο εκλέγει από τα μέλη του 
Αντιπρόεδρο. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου δρχ. 2.000.000. 
β) Επιχορήγηση και κάθε άλλη παροχή του Κράτους 
προς το Νομικό Πρόσωπο είτε προς το Δήμο για το Νο¬ 
μικό τούτο πρόσωπο. 

γ) Κάθε είδους συνδρομές, εισφορές, δωρεές, κλη¬ 
ρονομιές και κληροδοσίες, 
δ) Πρόσοδοι από την ίδια αυτού περιουσία και 
ε) Κάθε άλλη νόμιμη πρόσοδος. 

5. Περιουσία του Νομικού Προσώπου θα αποτελό¬ 
σουν αθλητικές εγκαταστάσεις και ακίνητα που θα πα- 
ραχωρούνται με αποφάσεις του Δημοτικού Συμβου¬ 
λίου. 

6. Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού 
Προσώπου «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΣΗ- 
ΤΕΙΑΣ», ύψους 2.000.000 δρχ. περίπου για το τρέχον 
οικονομικό έτος και 2.000.000 δρχ. περίπου για κα¬ 
θένα από τα επόμενα οικονομικά έτη. 

Η ως άνω δαπάνη θα καλυφθεί από το Δήμο Σητείας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αγ. Νικόλαος, 23 Απριλίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. 3672 (5) 

Ψήφιση ΟΕΥ Κοινότητας Μεσελέρων Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρ. 12 του Ν. 1188/81 όπως 
αντικαταστάθηκε με αυτές του άρθρ. 26 του Ν. 1832/ 
89. 

2. Τις διατάξεις των άρθρων 1-4 του Ν. 1586/86. 

3. Τις διατάξεις των Π.Δ. 37α/87 και 22/90. 

4. Τις αριθμ. 53560/6.8.86, 75643/16.1.1987 και 
4403/20.1.1988 εγκυκλίους του ΥΠ.ΕΣ. 

5. Την αριθμ. 27/1992 απόφαση του Κ.Σ. Μεσελέ¬ 
ρων αναφορικά με την ψήφιση του ΟΕΥ της Κοινότη¬ 
τας. 

6. Την αριθμ. 47/1992 σύμφωνη γνωμοδότηση του 
Υπηρεσιακού Συμβουλίου του άρθρ. 14 παρ. 9 του Ν. 

1586/86 που διατυπώθηκε στο αριθμ. 6/92 πρακτικό 
του. 

7. Ολόκληρο το σχετικό φάκελλο, αποφασίζουμε: 
Εγκρίνουμε τον ΟΕΥ της Κοινότητας Μεσελέρων 

που ψηφίσθηκε με την αριθμ. 27/92 απόφαση του Κ.Σ. 
και ο οποίος παρουσιάζει την παρακάτω διάρθρωση. ~ 

Άρθρο 1 

Συγκρότηση Υπηρεσιών 

Η υπηρεσία της Κοινότητας συγκροτείται από τη 
Διοικητική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώ¬ 
νονται και διαβαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μία (1) θέση Γραμματέα του Κλάδου ΔΕΙ με 
βαθμό Γ' - Α'. 

Άρθρο 3 

Προσόντα Διορισμού - Καθήκοντα κ.λπ. 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις μεταβολές υπηρεσιακής κατ/σης, το προβάδισμα, 
τις ποινές, τη λύση της υπαλληλικής σχέσης, την ιατρο¬ 
φαρμακευτική περίθαλψη, τα έξοδα κηδείας των μονί¬ 
μων υπαλλήλων που προβλέπονται από τον οργανισμό 
ρυθμίζονται από τις διατάξεις του Ν. 1188/81 και των 
διαταγμάτων που εκδίδονται σε εκτέλεση του Νόμου 
αυτού. 

Άρθρο 4 

Αρμοδιότητες κάι αντικείμενα της 
Διοικητικής Υπηρεσίας 

Στην αρμοδιότητα της Διοικητικής υπηρεσίας ανή¬ 
κουν (ενδεικτική απαρίθμηση) .. . 

ΓΡΑΜΜΑΤΕΑΣ ΚΟΙΝΟΤΗΤΑΣ 

α) Η μέριμνα για την τήρηση του βιβλίου επίπλων και 
σκευών και διαφύλαξη αυτού. 

β) Η μέριμνα για την τήρηση και φύλαξη των προβλε- 
πομένων από το νόμο βιβλίων της Κοινότητας των φα- 
κέλλων του αρχείου και τη σφραγίδα της Κοινότη¬ 
τας. 

γ) Η παραλαβή, αποσφράγιση, χαρακτηρισμός, πρω¬ 
τοκόλληση, αρχειοθέτηση όλης της αλληλογραφίας 
της Κοινότητας, πλην της απόρρητης αφού προηγου¬ 
μένως τεθεί υπόψη του Προέδρου χωρίς καθυστέρηση 
και να γίνουν οι δέουσες ενέργειες. 

δ) Η τήρηση των πρακτικών των συνεδριάσεων του 
Κοινοτικού Συμβουλίου, η καταχώρηση τους στο βιβλίο 
πρακτικών αυτού, η μέριμνα για την υπογραφή του και 
την έκδοση αντιγράφων. 

ε) Η κατάρτιση με τον Πρόεδρο σχεδίου του προϋπο¬ 
λογισμού.της κοινότητας και συνυπογραφή με τον Πρό¬ 
εδρο της κοινότητας των βεβαιωτικών καταλόγων, επι¬ 
βολής βεβαίωσης και είσπραξης των εν γένει κοινοτι¬ 
κών εσόδων και η διεξαγωγή της εν γένει λογιστικής 
υπηρεσίας της κοινότητας. 

στ) Η υπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πι¬ 
νάκων που προβλέπουν οι ισχύουσες διατάξεις. 


ζ. Η ενημέρωση του Προέδρου για την πορεία των 
Οικονομικών της κοινότητας και η προσυπογραφή με 
τον Πρόεδρο των χρηματικών ενταλμάτων της κοινότη¬ 
τας. 

η. Η επιμέλεια, κατάρτιση του προγράμματος τέλε¬ 
σης δημοσίων κοινοτικών εορτών και δεξιώσεων. 

θ. Η φροντίδα για τη λειτουργία των υπηρεσιών της 
κοινότητας ύδρευσης, φωτισμού, άρδευσης, καθαριό¬ 
τητας, αποχέτευσης ως και πάσής άλλης δημιουργηθη- 
σομένης υπηρεσίας στο μέλλον. 

ι. Η τήρηση και φύλαξη των Μητρώων Αρρένων, Δη¬ 
μοτολογίων και Ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από 
την ενάσκηση αρμοδιοτήτων οι οποίες ανατίθενται 
στην κοινότητα από νόμους και διατάγματα κ.λπ. 

Άρθρο 5 

Αυτός ο Οργανισμός ισχύει από τη δημοσίευσή του 
στην Εφημερίδα της Κυβερνήσεως. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της κοινότητας 
Μεσελέρων ύψους 2.070.000 δρχ. περίπου για το τρέ- 
χον οικονομικό έτος και 2.200.000 δρχ. περίπου για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση 
στον προϋπολογισμό της κοινότητας Μεσελέρων, 
ύψους 2.200.000 δρχ. με τα στοιχεία 05 - Υπηρεσίες 
διοικητικές, οικονομικές και τεχνικές, III.I Αποδοχές 
τακτικών υπαλλήλων. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αγ. Νικόλαος, 23 Απριλίου 1993 

Ο Νομάρχης 
ΚΩΣΤΗΣ ΧΑΤΖΗΔΑΚΗΣ 

- 4 - 

Αριθ. ΓΕ 2655 (6) 

Μεταβίβαση διαθεσίμων οικοπέδων στο Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ. 532/70, «περί διοικητικής 
αποκεντρώσεως» και του σε εκτέλεση αυτού εκδοθέ- 
ντος υπ’ αριθμ. 709/70 Β.Δ. «περί καθορισμού των δια- 
τηρουμένων υπέρ του Υπουργού Γεωργίας αρμοδιοτή¬ 
των». 

2. Τις διατάξεις του άρθρου 5 του Ν.Δ. 2535/53. 

3. Τις διατάξεις των άρθρων 164 και 197 του Αγροτι¬ 
κού ^Κώδικα. 

4. Το αριθμ. 368/12.1.93 έγγραφο του Δήμου ζητά 
τη μεταβίβαση των οικοπέδων που αναγράφονται στο 
έγγραφο τοΰ Δήμου. 

5. Το αριθμ. 260/23.3.93 έγγραφο του Γραφείου 

Τοπογραφικής'από το οποίο προκύπτει τα εν λόγω οι¬ 
κόπεδα στα κτηματολογικά στοιχεία φέρονται ως δια¬ 
θέσιμα, αποφασίζουμε: 1 ^ 

Μεταβιβάζουμε κατά πλήρη νομή και κυριότητα ( και 


ΦΕΚ 342 

άνευ καταβολής τιμήματος ή άλληςαποζημιώσεως στο 
Νομικό Πρόσωπο του Δήμου Κατερΐνης-τα'παρακάτω 
διαθέσιμα οικόπεδα του Σ.Δ. του αγρ/τος Ν. Κεραμι¬ 
διού έτους 1992 όπως αυτά περιγράφονται κατά θέση 
και όρια στα κτηματολογικά στοιχεία και τοπογραφικά 
διαγράμματα του ανωτέρω Συν/σμού. 

1. Το αριθμ. 270 διαθέσιμο οικόπεδο έκτασης 1872 

τ.μ. ι 

2. Το αριθμ. 271 διαθέσιμο οικόπεδο έκτασης 2027 
τ.μ. 

3. Το αριθμ. 272 διαθέσιμο οικόπεδο έκτασης 0886 
τ.μ. 

4. Το αριθμ. 273 διαθέσιμο οικόπεδο έκτασης 2081 
τ.μ. 

5. Το αριθμ. 274 διαθέσιμο οικόπεδο χέρσο κοιν. έκ- 
κτασης 0229 τ.μ. 

Επί της προκειμένης μεταβιβάσεως έχουν εφαρμογή 
οι διατάξεις του Ν.Δ.-216/83. 

Ο Δήμος Κατερίνης στον οποίο κοινοποιείται η πα¬ 
ρούσα απόφαση παρακαλείται για τη μεταγραφή της 
παρούσης στα οικεία βιβλία των μεταγραφών του Υπο¬ 
θηκοφυλακείου Κατερίνης μετά τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Κατερίνη, 25 Απριλίου 1993 

ι 

Ο Νομάρχης 
ΞΕΝ. ΣΤΕΡΓΙΑΔΗΣ 

- ♦ - 

Αριθ. 1728 (7) 

Σύσταση Δημοτικής Πολιτιστικής Επιχείρησης Χα¬ 
νιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 260 του Π.Δ. 323/89 
περί Δ.Κ.Κ. 

2. Τις αποφάσεις 471/92 και 502/92 και 105/93 του 
Δημοτικού Συμβουλίου Χανιών του Νομού Χανιών. 

3. Την 25027/9.4.84 απόφαση του Υπουργού Εσω¬ 
τερικών που δημοσιεύτηκε στο ΦΕΚ 244/19.4.84 τ-Β'. 

4. Το 250/92 Π.Δ. μεταβίβαση αρμοδιοτήτων του 
Υπουργού Εσωτερικών στους Νομάρχες, αποφασί¬ 
ζουμε: 

1. Συστήνουμε στο Δήμο Χανιών του Νομού Χανιών 

Δημοτική Επιχείρηση με την επωνυμία «Δημοτική Πολι-' 
τιστική Επιχείρηση Χανιών» (Δ.Π.Ε.Χ.) ως Ιδιο Νομικό 
Πρόσωπο Ιδιωτικού Δικαίου που διέπεται από τις διατά¬ 
ξεις των άρθρων 260 έως 267 του Π.Δ. 323/89 περί 
Δ.Κ.Κ. , * 

2. Σκοπός της επιχείρησης είναι η σταδιακή εφαρ¬ 
μογή ενός ολοκληρωμένου προγράμματος πολιτιστι¬ 
κής ανάπτυξης της πόλης των Χανιών αλλά και της ευ¬ 
ρύτερης περιοχής. Η δημιουργία της απαραίτητης πο¬ 
λιτιστικής υποδομής, η στήριξη, διάδοση και ανάπτυξη 
της καλλιτεχνικής παιδείας, της πνευματικής δημιουρ¬ 


γίας και δραστηριότητας. Η δημιουργία Λαϊκού Ανοι¬ 
κτού Πανεπιστημίου, η ανάπτυξη των δημιουργικών 
ικανοτήτων στο χορό, τη μουσική, το θέατρο, τον κινη¬ 
ματογράφο, τις εικαστικές τέχνες, τη φωτογραφία, η 
παραγωγή εκδόσεων και η οργάνωση εκδηλώσεων. 

Επίσης κάθε μορφή πολιτιστικής και κοινωνικής πα¬ 
ρέμβασης που θα υποβοηθούσε στην αξιοποίηση του 
ελεύθερου χρόνου των πολιτών, στη δημιουργική αφο¬ 
μοίωση των κατακτήσεων του παγκόσμιου πολιτι¬ 
σμού. 

Η κατασκευή και διαχείριση χώρων κοινωνικών και 
πολιτιστικών λειτουργιών με σκοπό την παροχή υπηρε¬ 
σιών για την εξυπηρέτηση του κοινού και την οικονο¬ 
μική εκμετάλλευση αυτών. 

3. Η επιχείρηση διοικείται από 9μελές Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. 

Από τα μέλη του Διοικητικού Συμβουλίου (5) πέντε 
είναι εκπρόσωποι του Δημοτικού Συμβουλίου, (2) δύο 
είναι εκπρόσωποι Πολιτιστικών Φορέων και (2) δύο κά¬ 
τοικοι του Δήμου με πείρα ή γνώσεις σχετικά με το αντι¬ 
κείμενο της επιχείρησης. 

Στα μέλη του Διοικητικού Συμβούλιού της επιχείρη¬ 
σης προστίθεται και (1) εκπρόσωπος των εργαζομένων 
σε περίπτωση που αυτή απασχολεί πάνω από (20) 
άτομα. 

4. Η διάρκεια της επιχείρησης είναι 50 χρόνια από τη 
δημοσίευση της απόφασης στην Εφημερίδα της Κυ¬ 
βερνήσεως. 

5. Έδρα της επιχείρησης είναι ο Δήμος Χανιών του 
Νομού Χανιών. 

6. Το κεφάλαιο που διαθέτει ό^Δήμος Χανιών στην 
Επιχείρηση είναι: 

Α) Περιουσιακά στοιχεία αξίας δρχ. 213.220.000 
όπως αυτά αποτιμήθηκαν από την επιτροπή του άρ¬ 
θρου 9 του Ν. 2190/20 και συγκεκριμένα: 

α) Η κυριότητα οικοπέδου εμβαδού 4.721 τ.μ. με κτί- 
σμα εμβαδού 348,5 τ.μ. συνολικής αξίας δρχ. 
129.999.500. 

β) Η κυριότητα οικοπέδου εμβαδού 1.859,4 τ.μ. με 
κτίσμα συνολικού εμβαδού (ισόγειο και 1ος όροφος) 
734.711 τ.μ. συνολικής αξίας δρχ. 83.220.500. 

Β) Μετρητά χρηματικό ποσό ύψους δρχ. 10.000.000 
ως αρχικό ποσό. 

Π Τη χρήση και εκμετάλλευση για 50 χρόνια των 
εξής ακινήτων του Δήμου: 

α> Τον εντός του Δημοτικού Κήπου Κινηματογράφο 
εμβαδού 860 τ.μ. με τον υπάρχοντα εξοπλισμό καθώς 
και το μπαρ του Κινηματογράφου. 

β) Το εντός του πάρκου Ειρήνης και, φιλίας θέατρο 
εμβαδού 1.205 τ.μ. - ! 

γ) Το εντός του πάρκου Ειρήνης και Φιλίας κτίριο του 
αναψυκτηρίου με τον εξοπλισμό του. 

■■ δ) Την αί§ουσα επί της οδού Καλεργών πρώην «Ξυ¬ 
λουργείο Δήμου». , 

ε) Αίθουσα εντός του Δημαρχείου Χανιών, 
στ) Την εντός του Δημοτικού Κήπου αίθουσα του 

αναψυκτηρίου με τον υπάρχοντα εξοπλισμό. 

7. Πόροι της επιχείρησης είναι τα έσοδα από τις ει¬ 
σπράξεις των αναψυκτηρίων, των θεάτρων, του κιν/ 
φου, από δικαιώματα εγγραφής και δίδακτρα, από εκ¬ 
δόσεις ή διαφημίσεις και γενικά έσοδα που προέρχο¬ 
νται από την άσκηση πόσης φύσεως δραστηριοτήτων 
που πραγματοποιούνται σε χώρους που διαθέτει ή πα- 
ραχωρούνται σ’ αυτή, οι πρόσοδοι από την περιουσία 
της δάνεια, κληρονομιές, επιχορηγήσεις, εισφορές, 
δωρεές, κ.λπ. 

8. Η επιχείρηση διαλύεται: 

α) Με απόφαση του Δημοτικού Συμβουλίου που λαμ- 
βάνεται με απόλυτη πλειοψηφία των μελών του και 
απόφαση του Νομάρχη. 

β) Όταν λήξει χωρίς να παραταθεί η διάρκεια της 
επιχείρησης. 

γ) Σε περίπτωση πτώχευσης της επιχείρησης. 

Τη διάλυση επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθά¬ 
ριση γίνεται από τρεις εκκαθαριστές που ορίζονται από 
το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιεί- 


ται η περιουσίά καί πληρώνονται τα χρέη της Επιχείρη¬ 
σης. Το υπόλοιπο περιέρχεται στο Δήμο Χανιών. 

9. Η συγκρότηση, η λειτουργία και οι αρμοδιότητες 
των οργάνων διοίκησης,, η οργάνωση, η λειτουργία η 
διαχείριση και εποπτεία της επιχείρησης, διέπονται 
από τις σχετικές με Δημοτικές και Κοινοτικές επιχειρή¬ 
σεις διατάξεις του Π.Δ. 323/89 και από την 25027/ 
8.4.84 απόφαση του Υπουργού Εσωτερικών που δημο¬ 
σιεύτηκε στο ΦΕΚ 244/19.4.84 τ.Β'. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Χα¬ 
νιών ύψους 10.000.000 για το τρέχον οικονομικό έτος. 

Για την ανωτέρω δαπάνη έχει εγγράφει πίστωση 
στον προϋπολογισμό του Δήμου Χανιών ύψους δρχ. 
10.000.000 στον ΚΑ εξόδων 211.9β. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χανιά, 3 Φεβρουάριου 1993 
Ο Νομάρχης 

ΑΝΤΩΝΗΣ ΓΡΗΓΟΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ_ΕΧ 
ΡΑΧ 


Καποδιστρίου 34- 
104 32 

22.3211 ΥΡΕΤ ΟΡ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 


ΧΡΗΣΙΜ ΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39 762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ. 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


. . . «· - Ί.Ϊ., .. . ----- 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


α) Για το Τεύχος Α' 
β) » » » Β' 


Η ετήσια συνδρομή είναι: 


δ) » » _ 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » - -». Α.Ε & Ε.Π.Ε. . » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

3χ. 15.000 Δρχ. 750 

» 30.000 » 1.500 

» 10.000 » 500 

» 30.000 » ι .500 

» 20.000 » 1.000 

» 10.000 » 500 

» 5.000 » 250 

» 10.000 » 500 

» 3.000 » 150 

» 200.000 » 10.000 

» 100.000 » 5.000 


Πληροφορίες: τηλ. 52.48.320 



ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 







